Enamik vanemaid teab kui raske on last võõrutada luti (või rinna) imemisest. Enamasti lõpetab laps luti imemise kaaslaste  surve tõttu lasteaias iseenesest - esialgu jätkub siis luti imemine ainult magamise ajal või eel. Nii võikski lapsele võõrutamise alguses lutti lubada ainult uinumise ajaks ning magamise ajal tuleks lutt juba kindlasti suust ära võtta. Samuti aitab põhjalik selgitamine, miks laps juba "liiga vana" on, et lutti imeda. Kui sõrmede imemisest on üle saadud, saab luti hiljem suhteliselt valutult lihtsalt "ära kaotada". Kui aga laps on luti kadumise tõttu emotsionaalselt väga kurnatud pikemat aega, peate talle  ilmselt suuremat tähelepanu pöörama ning talle rohkem turvatunnet pakkuma.